b'\n_START_ARTICLE_\nLakonijos nomas\n_START_SECTION_\nIstorija\n_START_PARAGRAPH_\nLakonija buvo i\xc5\xa1laisvinta po Graikijos Nepriklausomyb\xc4\x97s karo 1821\xc2\xa0m. Naujo nomo centru tapo Sparta._NEWLINE_1864\xc2\xa0m. prie nomo buvo prijungta Elafoniso sala, atskirta nuo D. Britanijos imperijai priklausiusio protektorato Jonijos sal\xc5\xb3 Jungtin\xc4\x97s Valstijos. Po Antrojo pasaulinio karo salos gyventoj\xc5\xb3 skai\xc4\x8dius \xc4\x97m\xc4\x97 ma\xc5\xbe\xc4\x97ti, nes \xc5\xbemon\xc4\x97s i\xc5\xa1 kaim\xc5\xb3 k\xc4\x97l\xc4\x97si \xc4\xaf miestus ir emigravo u\xc5\xbesienin.\n_START_SECTION_\nKatastrofos\n_START_PARAGRAPH_\n1992\xc2\xa0m. gaisrai sunaikino daug alyvmed\xc5\xbei\xc5\xb3 girai\xc4\x8di\xc5\xb3 \xc5\xa1iaurin\xc4\x97je nomo dalyje. Gaisrininkai, padedami prie\xc5\xa1gaisrini\xc5\xb3 sraigtasparni\xc5\xb3 ir l\xc4\x97ktuv\xc5\xb3, kelias dienas gesino did\xc5\xbeiul\xc4\xaf gaisr\xc4\x85._NEWLINE_2006\xc2\xa0m. prad\xc5\xbeioje potvynis sunaikino alyvmed\xc5\xbei\xc5\xb3 ir citrinmed\xc5\xbei\xc5\xb3 giraites palei Evroto up\xc4\x99._NEWLINE__NEWLINE_2006\xc2\xa0m. vasar\xc4\x85 didelis gaisras nusiaub\xc4\x97 dal\xc4\xaf Man\xc4\x97s pusiasalio, sudeg\xc4\x97 de\xc5\xa1imtys kaim\xc5\xb3, sunaikinta daug mi\xc5\xa1k\xc5\xb3. Dar vienas gaisras nutiko 2007\xc2\xa0m. liepos pabaigoje Skourtos apylink\xc4\x97se (Man\xc4\x97s pusiasalis), sudeg\xc4\x97 daug mi\xc5\xa1k\xc5\xb3 ir alyvmed\xc5\xbei\xc5\xb3 plantacij\xc5\xb3, bet gaisras buvo palyginti nedidelis, truko tik vien\xc4\x85 dien\xc4\x85.'